lv lv ilo nl nl ilo fr lv lv lv lv lv mg lv lv lv nl lt lv lv lv lv lv en lv lv lv lv cs pt fr lv fr lv lv cs lv lv cs lv lv cs lv lv cs lv lv cs lv lv da lv cs lv it lv de lv de lv de lv lv cs lv lv cs lv cs lv cs lv cs fi ro lv nl oc lv nl ru lv hbs_lat lv fr lv en fr lv sv cs lv fr lt lv de lv it lv sv es lv fr cs lv de de lv de sl lv fr lv it lv fr lv fr lv fr lv cs fi ro lv nl oc lv nl lt lv lv cs en de cs sv fr cs fr ca cs de ms cs de en cs fr fr cs fi ro lv nl oc lv nl lv lv cs lv ru cs lv lv cs lv lv cs lv fr lv ru es lv ru cs lv it lv ru de lv ru cs lv ru da lv ru cs lv ru cs lv lv cs lv lv cs lv lv cs lv lv en lv lv th lv lv pl
Pieteikt TAP slēgtās vides kontu
Noteikumi par zemāko mēnešalgu un speciālo piemaksu veselības aprūpes jomā nodarbinātajiem
Izdoti saskaņā ar Valsts un pašvaldību institūciju
amatpersonu un darbinieku atlīdzības likuma
12. pantu un 15. panta pirmo daļu
zemākās mēnešalgas pašvaldību iestādēs, valsts iestādēs, valsts un pašvaldību kapitālsabiedrībās vai publiski privātās kapitālsabiedrībās (turpmāk – ārstniecības iestāde) nodarbinātajām ārstniecības personām, kas sniedz no valsts vai pašvaldības budžeta apmaksātos veselības aprūpes pakalpojumus, ārstniecības personām, kas sniedz no pašvaldību budžetiem apmaksātos veselības aprūpes pakalpojumus pašvaldību izglītības iestādēs (turpmāk – ārstniecības persona), kā arī medicīnas asistentiem, Valsts tiesu medicīnas ekspertīzes centrā nodarbinātajiem tiesu medicīnas ekspertiem un Neatliekamās medicīniskās palīdzības dienesta neatliekamās medicīniskās palīdzības brigādes operatīvā medicīniskā transportlīdzekļa vadītājiem (turpmāk – transportlīdzekļa vadītājs);
speciālo piemaksu par darbu, kas saistīts ar īpašu risku (turpmāk – piemaksa), tās apmērus un noteikšanas kārtību.
(Grozīts ar MK 11.03.2021. noteikumiem Nr. 161)
Lai noteiktu ārstniecības personu, kā arī medicīnas asistentu un transportlīdzekļa vadītāju mēnešalgu, ārstniecības iestādes vadītāja, pašvaldības izglītības iestādes vadītāja vai Ieslodzījuma vietu pārvaldes priekšnieka izveidota komisija (ne mazāk kā triju cilvēku sastāvā) novērtē attiecīgos amatus un nosaka amata kvalifikācijas kategoriju saskaņā ar normatīvajiem aktiem par intelektuālā darba novērtēšanas un amatu kvalifikācijas kategoriju noteikšanas pamatmetodiku no valsts budžeta finansējamo institūciju darbiniekiem.
Ārstniecības iestādes vadītājs, pašvaldības izglītības iestādes vadītājs vai Ieslodzījuma vietu pārvaldes priekšnieks, ņemot vērā attiecīgās iestādes darba samaksas fondu, kā arī šo noteikumu 1. un 2. pielikumu, apstiprina attiecīgās iestādes ārstniecības personu, kā arī medicīnas asistentu un transportlīdzekļa vadītāju mēnešalgu skalu (turpmāk – mēnešalgu skala).
Ārstniecības personas, medicīnas asistenta un transportlīdzekļa vadītāja konkrēto mēnešalgas apmēru atbilstoši amata kvalifikācijas kategorijai nosaka ārstniecības iestādes vadītājs, pašvaldības izglītības iestādes vadītājs vai Ieslodzījuma vietu pārvaldes priekšnieks, ievērojot mēnešalgu skalā noteiktos mēnešalgu apmērus.
Ārstniecības personām, medicīnas asistentiem un transportlīdzekļa vadītājiem, kuriem mēnešalgu nosaka atbilstoši darba apjomam (stundu skaitam mēnesī), faktisko mēnešalgu aprēķina, mēnešalgu reizinot ar faktiski nostrādāto stundu skaitu un iegūto reizinājumu dalot ar vienai darba algas likmei atbilstošo stundu skaitu.
(Grozīts ar MK 11.03.2021. noteikumiem Nr. 161)
Ārstniecības persona, medicīnas asistents vai transportlīdzekļa vadītājs par darbu, kas saistīts ar īpašu risku, saņem speciālo piemaksu saskaņā ar šo noteikumu 3. pielikumu. Piemaksu aprēķina, pamatojoties uz mēnešalgu skalā noteiktajiem mēnešalgu apmēriem.
(Grozīts ar MK 11.03.2021. noteikumiem Nr. 161)
Ārstniecības iestādes vadītājs, pašvaldības izglītības iestādes vadītājs vai Ieslodzījuma vietu pārvaldes priekšnieks nosaka šo noteikumu 6. punktā minēto speciālo piemaksu piešķiršanas kārtību, tās apmēra noteikšanas kritērijus un konkrētus piemaksas apmērus.
Ārstniecības personai, medicīnas asistentam un transportlīdzekļa vadītājam atbilstoši darba stāžam ārstniecības jomā tiek noteikta speciālā piemaksa šādā apmērā:
ja darba stāžs ir no 1 gada līdz 9 gadiem (ieskaitot), – līdz 10 % no personai noteiktās mēnešalgas;
ja darba stāžs ir no 10 līdz 15 gadiem (ieskaitot), – no 1 līdz 10 % no personai noteiktās mēnešalgas;
ja darba stāžs ir no 16 līdz 20 gadiem (ieskaitot), – no 2 līdz 15 % no personai noteiktās mēnešalgas;
ja darba stāžs ir vairāk nekā 20 gadi, – no 3 līdz 15 % no personai noteiktās mēnešalgas.
(Grozīts ar MK 11.03.2021. noteikumiem Nr. 161)
Šo noteikumu 8. punktā minētās speciālās piemaksas apmēru nosaka, ievērojot ārstniecības personas, medicīnas asistenta vai transportlīdzekļa vadītāja izglītības līmeni, akadēmisko vai zinātnisko grādu un darba vērtējumu.
(Grozīts ar MK 11.03.2021. noteikumiem Nr. 161)
Noteikumu izpilde finansējama ārstniecības iestādes, pašvaldības izglītības iestādes vai Ieslodzījuma vietu pārvaldes darba samaksas fonda ietvaros atbilstoši likumam par valsts budžetu kārtējam gadam.
Atzīt par spēku zaudējušiem Ministru kabineta 2010. gada 29. jūnija noteikumus Nr. 595 "Noteikumi par zemāko mēnešalgu un speciālo piemaksu ārstniecības personām" (Latvijas Vēstnesis, 2010, 103., 204. nr.; 2013, 250. nr.; 2014, 257. nr.; 2015, 252. nr.; 2016, 251. nr.; 2017, 254. nr.).
Noteikumi stājas spēkā 2019. gada 1. janvārī.
2018. gada 18. decembra
Ārstniecības personu, transportlīdzekļa vadītāju un medicīnas asistentu amatu kvalifikācijas kategorijas
I. Sertificētu ārstniecības personu amati
Fizioterapeits, audiologopēds, uztura speciālists, ergoterapeits, tehniskais ortopēds, mākslas terapeits, optometrists
Māsa (vispārējās aprūpes māsa), ārsta palīgs (feldšeris), vecmāte, biomedicīnas laborants, radiologa asistents, radiogrāfers*
Masieris, ergoterapeita asistents, fizioterapeita asistents, zobu higiēnists, kosmētiķis, podologs, zobu tehniķis
II. Reģistrētu ārstniecības personu amati
Fizioterapeits, audiologopēds, uztura speciālists, ergoterapeits, tehniskais ortopēds, mākslas terapeits, optometrists, māsa (vispārējās aprūpes māsa)
Ārsta palīgs (feldšeris), vecmāte, biomedicīnas laborants, radiologa asistents, radiogrāfers
Masieris, ergoterapeita asistents, fizioterapeita asistents, zobu higiēnists, zobārsta asistents, kosmētiķis, podologs, zobu tehniķis
III. Transportlīdzekļa vadītāja amats
IV. Medicīnas asistenta amats
Piezīme. * Minētajā kategorijā ietilpst arī ārsti, kuri ir neatliekamās medicīniskās palīdzības brigādes vadītāji Neatliekamās medicīniskās palīdzības dienesta izveidotajās neatliekamās medicīniskās palīdzības brigādēs (uz laiku līdz 2022. gada 31. decembrim).
2018. gada 18. decembra
Ārstniecības personu, transportlīdzekļa vadītāju un medicīnas asistentu zemākā mēnešalga
Ārstniecības personu, transportlīdzekļa vadītāju un medicīnas asistentu amatu kvalifikācijas kategorija
Zemākā mēnešalgas likme (euro)
2018. gada 18. decembra
Speciālā piemaksa ārstniecības personai un transportlīdzekļa vadītājam par darbu, kas saistīts ar īpašu risku
Speciālā piemaksa par darbu, kas saistīts ar īpašu risku
Speciālās piemaksas apmērs (procentos no mēnešalgas)
Ārstniecības iestādēs un struktūrvienībās AIDS slimnieku ārstēšanai (diagnostikai)
Ārstniecības iestādēs un struktūrvienībās lepras slimnieku, psihiski slimu personu, alkoholisma un narkomānijas slimnieku ārstēšanai, kurās ir paaugstināts risks veselībai
Ārstniecības iestādēs un struktūrvienībās infekcijas un tuberkulozes slimnieku ārstēšanai, radioloģijas, rentgena un apdegumu ārstēšanas struktūrvienībās, kurās ir paaugstināts risks veselībai
Ārstniecības iestādēs un struktūrvienībās, kuru darbiniekiem darba apstākļu specifikas dēļ ir tiesības uz piemaksu, ja ir divi vai vairāki paaugstināta riska faktori:
šā pielikuma 1. un 2. punktā vai 1. un 3. punktā minētajos gadījumos
šā pielikuma 2. un 3. punktā minētajos gadījumos
Ārstniecības iestādēs ar apsardzi un slēgtu režīmu psihiski slimu personu piespiedu ārstēšanai un personu tiespsihiatriskajai ekspertīzei:
ārstniecības personām, kuras veic piespiedu ārstēšanu
ārstniecības personām, kuras veic tiespsihiatrisko ekspertīzi
Neatliekamās medicīniskās palīdzības speciālistiem, kas strādā neatliekamās medicīniskās palīdzības brigādēs, par darbu paaugstināta riska apstākļos
Anestezioloģijas, reanimatoloģijas un intensīvās terapijas nodaļas speciālistiem
Ārstniecības iestādēs un struktūrvienībās, kurās veic mirušu cilvēku patologanatomiskos izmeklējumus vai tiesmedicīnisko ekspertīzi
Speciālajās izglītības iestādēs (speciālajās klasēs un grupās), kas paredzētas izglītojamiem ar somatiskām slimībām, skoliozi, fiziskās un (vai) garīgās attīstības traucējumiem, dzirdes, redzes, valodas attīstības traucējumiem, psihoneiroloģiskajām slimībām, internātskolās bāreņiem un bez vecāku aizgādības palikušajiem izglītojamiem – darbiniekiem, kuri strādā ar minētajiem izglītojamiem
Darbiniekiem, kas strādā sociālās korekcijas izglītības iestādēs ar izglītojamiem, kuri izdarījuši tādu noziedzīgu nodarījumu, par kuru likumā paredzēta kriminālatbildība, vai administratīvo pārkāpumu, par kuru likumā paredzēta administratīvā atbildība
Ieslodzījuma vietu pārvaldes struktūrvienību ārstniecības personām, kurām ir paaugstināts risks drošībai vai veselībai
Ieslodzījuma vietu pārvaldes ārstniecības personām, kurās ārstē tuberkulozes, alkoholisma, narkomānijas un infekcijas slimniekus
© Valsts kanceleja 2021
TAP portāla lietotāju atbalsta dienests
tālr.: 67082960, e-pasts: tap.atbalsts@mk.gov.lv